કુંભ લગ્નની આ કુંડળી ફિઝિશિયન ડોકટરની છે. તેઓ ડાયાબિટિસ અને હૃદયરોગનાં નિષ્ણાત છે. અનુભવી નહી કારણ બન્નેમાંથી એક પણ રોગ તેમને થયા નથી. લગ્નભાવમાં લગ્નેશ શનિ વક્રી થઈ છઠ્ઠા રોગ ભાવનાં સ્વામી ચંદ્ર સાથી યુતિ સંબંધ કરે છે. છઠ્ઠાભાવમાં રોગ પ્રતિકારક સૂર્ય બેઠો છે. ચતુર્થેશ અને લાભેશ શુક્ર સાથે કર્મેશ મંગળ પંચમભાવમાં બેઠો છે. લટકામાં રાહુ પણ બેઠો છે. પાંચમે બેઠેલા શુક્ર-મંગળ-રાહુ જાતકને આ ક્ષેત્રમાં ઊંચા પ્રકારની રોગ પારખવાની સમજ આપે છે. વળી પંચમેશ બુધ ઉપર ગુરુની દૃષ્ટિ પડે છે. લગ્નભાવ પર પંચમેશ બુધની પૂર્ણ દૃષ્ટિ પડે છે. આથી, જાતક વિચક્ષણ અને કુનેહપૂર્વક પોતાના કર્મમાં નિષ્ણાત અને સફળ હોય. જોકે મંગળ રાહુનાં સંબંધો છતાં જાતક સર્જન નથી. કારણ પંચમેશ બુધ ઉપર ગુરુની દૃષ્ટિ છે. ગુરુને ચીર-ફાડ અનુકૂળ નથી. લગ્નમાં રહેલા શનિ-ચંદ્ર “વિષ યોગ” જરૂર કરતાં હોય પણ જાતકને વિષય અંગે વધુ ઊંડાણ અને સમજ આપે છે. આમ કુંડળીનો પંચમભાવ, લગ્નભાવ, દશમભાવ અને ભાગ્યનાં જોરે જાતક એક સફળ ફિઝિશિયન ડોકટર તરીકે ફરજ બજાવે છે..